Í dag sunnudaginn 17. apríl eru aðeins tvær vikur í að ÍBV taki á móti ÍA í fyrstu umferð Íslandsmótsins í knattspyrnu karla . Segja má að mótið sé tvískipt hjá ÍBV í ár . Í fyrri hlutanum mætir ÍBV þeim liðum sem enduðu mótið í 6 sætinu og neðar í fyrra og í seinnihlutanum mætir ÍBV þeim liðum sem enduðu í efstu 5 sætunum í fyrra . Mikilvæt er því fyrir liðið að byrja mótið af miklum krafti og ná í góðan stigafjölda í fyrstu 6. umferðunum . Undirbúningstímabil ÍBV gekk heilt yfir vel . Sigurvegarar í Fótbolta.net mótinu í febrúar og fínir leikir í Lengjubikarnum gefa góða von um árangursríkt sumar . Við hvetjum alla til að hjálpa okkur í þessari baráttu og skrá sig í Stuðningsmannaklúbb ÍBV . Það er mikilvægt fyrir deildina til að ná árangri að hafa stöðugan stuðning allt árið um kring , við vitum að okkar fólk gerir kröfur og það gleður okkur mjög . En til að standast þær þurfum við á allri aðstoð að halda . Áfram ÍBV !